rejauldu/bengali-wikipedia huggingface dataset:
আতাউল্লাহ হাফেজ্জী (১০ জানুয়ারি ১৯৪৮ – ৪ এপ্রিল ২০২৫) ছিলেন একজন বাংলাদেশি দেওবন্দি ইসলামি পণ্ডিত, রাজনীতিবিদ ও শিক্ষাবিদ। তিনি বাংলাদেশ খেলাফত আন্দোলনের আমির, হেফাজতে ইসলাম বাংলাদেশের নায়েবে আমির, জামিয়া নূরিয়া ইসলামিয়ার পরিচালক এবং আম্বরশাহ শাহী জামে মসজিদের প্রধান খতিব ছিলেন।   জীবনী  আতাউল্লাহ ১৯৪৮ সালের ১০ জানুয়ারি লক্ষ্মীপুর জেলার রায়পুর থানাধীন লুধুয়া গ্রামে জন্মগ্রহণ করেন। তিনি মুহাম্মদুল্লাহ হাফেজ্জীর ছোট ছেলে। তিনি কওমি মাদ্রাসা শিক্ষায় হাফেজ, কারী, দাওরায়ে হাদিস (মাস্টার্স) সমাপ্ত করেছেন। তার পিতার প্রতিষ্ঠিত বাংলাদেশ খেলাফত আন্দোলনের মাধ্যমে তার রাজনৈতিক জীবন শুরু হয়। পরবর্তীতে তিনি ইসলামী ঐক্যজোটের কেন্দ্রীয় নেতা হিসেবে দায়িত্ব পালন করেন। তিনি ফজলুল হক আমিনীর প্রতিষ্ঠিত ইসলামী আইন বাস্তবায়ন কমিটির নেতা হিসেবেও দীর্ঘদিন দায়িত্বে ছিলেন। তিনি ২০১৪ সালের ২৯ নভেম্বর বাংলাদেশ খেলাফত আন্দোলনের প্রতিনিধি সম্মেলনে দলের আমির মনোনীত হন এবং ২০১৫ সালের ৬ আগস্ট জামিয়া নূরিয়া ইসলামিয়ার মুহতামিমের দায়িত্ব পান। ২০২০ সালের ২৯ নভেম্বর তিনি পুনরায় দলের আমির নির্বাচিত হন। তিনি ২০২৫ সালের ৪ এপ্রিল মৃত্যুবরণ করেন।  ১৯৯২ সালে বাবরি মসজিদ ভাঙার প্রতিবাদে, ১৯৯৪ সালে নির্বাসিত লেখক তসলিমা নাসরিনের শাস্তির দাবিতে আন্দোলন ও ২০০১ সালের ফতোয়া বিরোধী আন্দোলনে তিনি সরাসরি নেতৃত্ব দেন। ২০০৭ সালে দৈনিক প্রথম আলো কর্তৃক মুহাম্মদ সাল্লাল্লাহু আলাইহি ওয়াসাল্লামকে ব্যঙ্গ করে কার্টুন ছাপা’র প্রতিবাদে সর্বপ্রথম তিনি ও তার বড় ভাইয়ের নেতৃত্বে বায়তুল মোকাররম উত্তর গেটে বিক্ষোভ সমাবেশে নেতৃত্ব দেন এবং পরবর্তীকালে এ আন্দোলন সারাদেশে ছড়িয়ে পড়ে। ২০০৭ সালে নারী নীতিমালা বাতিলের দাবীতে আন্দোলন করেছেন। ২০১৩ সালে নাস্তিক-মুরতাদ-ব্লগারদের বিরুদ্ধে খেলাফত আন্দোলনের ব্যানারে তিনিই প্রথম আন্দোলনের ডাক দেন। পরবর্তীকালে এ আন্দোলন ‘হেফাজতে ইসলামে’র নেতৃত্বে দেশের আনাচে-কানাচে ছড়িয়ে পড়লে হেফাজতের ব্যানারেও তিনি নেতৃত্ব দেন।  আরও দেখুন   দেওবন্দি ব্যক্তিত্বের তালিকা  তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:২০২৫-এ মৃত্যু বিষয়শ্রেণী:দেওবন্দি ব্যক্তি বিষয়শ্রেণী:মাতুরিদি ব্যক্তি বিষয়শ্রেণী:হানাফী ব্যক্তি বিষয়শ্রেণী:মুহাম্মদুল্লাহ হাফেজ্জীর শিষ্য বিষয়শ্রেণী:বাংলাদেশী মুসলিম বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:বাংলাদেশ খেলাফত আন্দোলনের আমীর বিষয়শ্রেণী:ইসলামি ব্যক্তিত্ব বিষয়শ্রেণী:লক্ষ্মীপুর জেলার রাজনীতিবিদ বিষয়শ্রেণী:কুরআনের হাফেজ বিষয়শ্রেণী:হেফাজতে ইসলাম বাংলাদেশের নেতা বিষয়শ্রেণী:বৃহত্তর নোয়াখালীর ইসলামি ব্যক্তিত্ব
রাইপুর ব্লক মহাবিদ্যালয় হল পশ্চিমবঙ্গের বাঁকুড়া জেলার রাইপুরে অবস্থিত একটি সাধারণ ডিগ্রি কলেজ। ২০১০ সালে প্রতিষ্ঠিত এই কলেজে কলা বিভাগে স্নাতক পাঠক্রম চালু রয়েছে। কলেজটি বাঁকুড়া বিশ্ববিদ্যালয় কর্তৃক অনুমোদিত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।  রাইপুর ব্লক মহাবিদ্যালয়ের বিভাগগুলি হল:   বাংলা  ইংরেজি  ইতিহাস   দর্শন  সংস্কৃত  সাঁওতালি  রাষ্ট্রবিজ্ঞান  তথ্যসূত্র  বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ বিষয়শ্রেণী:বাঁকুড়া জেলার বিশ্ববিদ্যালয় ও কলেজ বিষয়শ্রেণী:২০১০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১০-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের বিশ্ববিদ্যালয় ও কলেজ বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
কাজী নামে যেসব পাতা রয়েছে   কাজী (দেওয়া নাম),  কাজী (নেপাল), নেপালের প্রধানমন্ত্রী পদপ্রার্থী (পরে মন্ত্রীদের হ্রাস)  কাজী, বিড়াল ভেপাসিয়ান  কাজী বা কাদী বা কাজি, ইসলামী আইনি পণ্ডিত ও বিচারক।  কাজী, কল্পনাপ্রসূত বাইনিয়িক মহাবিশ্বের একটি মাতারেনের নাম  কাজি-এফএম, টেক্সাসের অস্টিনের একটি এফ এম রেডিও স্টেশন  কাজী, ঐতিহ্যগতভাবে উত্তর ভারতের কিংডম সিক্কিমে ব্যবহৃত একটি সম্মানজনক শিরোনাম  কাজী, ৮ম শতাব্দীর চেক পৌরাণিক কাহিনী, লিবিসের বোন  "কাজী", ক্রিস রোলের ডাকনাম, হিপ হপ সঙ্গীতজ্ঞ  কাজে একটি কির্গিজ থালা এবং কাজাখ থালা  কাজী টাউনশিপ, লুহানঝাব কাউন্টি (卡孜 乡), তিব্বত স্বায়ত্বশাসিত অঞ্চল, চীন গণপ্রজাতন্ত্রী  কাজী টাউনশিপ, নেমলিং কাউন্টি (卡孜乡), টাউনশিপ নেমলিং কাউন্টি তিব্বত স্বায়ত্তশাসিত অঞ্চলের মধ্যে অবস্থিত।  জাপানি উপাধি কাজী (উপাধি), যেমন কুনেরী-শিকি বা নিহোন-শিকিতে লেখা আছে   আরো দেখুন    কাজী (বিচ্ছিন্নতা)  কাশি (বিচ্ছিন্নতা)  গাজী (বিচ্ছিন্নতা)  বিষয়শ্রেণী:দ্ব্যর্থতা নিরসন পাতা
সাইদু সিম্পোরে (; জন্ম: ৩১ আগস্ট ১৯৯২) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে মিশরীয় ক্লাব আল ইত্তিহাদ এবং বুর্কিনা ফাসো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলেন।  বুর্কিনাবি ফুটবল ক্লাব কাদিওগোর যুব পর্যায়ের হয়ে খেলার মাধ্যমে সাইদু ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। অতঃপর কাদিওগোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কাদিওগোর হয়ে কয়েক মৌসুম খেলার পর ২০১২–১৩ মৌসুমে তিনি সোনাবেলে যোগদান করেছেন। সোনাবেলে চার মৌসুম অতিবাহিত করার পর মিশরীয় ক্লাব আল দাখলিয়ার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৮০ ম্যাচে ৪টি গোল করেছেন। পরবর্তীকালে, তিনি আল মাসরির হয়ে খেলেছেন। ২০২১–২২ মৌসুমে, তিনি আল মাসরি হতে মিশরীয় ক্লাব আল ইত্তিহাদে যোগদান করেছেন।  সাইদু ২০১৩ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১১ ম্যাচে ১টি গোল করেছেন।  প্রারম্ভিক জীবন সাইদু সিম্পোরে ১৯৯২ সালের ৩১শে আগস্ট তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৩ সালের ১০ই সেপ্টেম্বর তারিখে, ২১ বছর ও ১০ দিন বয়সে, ডান পায়ে ফুটবল খেলায় পারদর্শী সাইদু নাইজেরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি নাইজেরিয়া ৪–১ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে সাইদু সর্বমোট ১ ম্যাচে ১টি গোল করেছেন।  সাইদু ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল বুর্কিনা ফাসো  ২০১৩  ১  ১ ২০১৪  ১  ০ ২০১৫  ১  ০ ২০১৯  ১  ০ ২০২০  ২  ০ ২০২১  ৫  ০ সর্বমোট  ১১  ১  তথ্যসূত্র  বহিঃসংযোগ            বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়াগাদুগুর ব্যক্তি বিষয়শ্রেণী:বুর্কিনাবি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:রেল ক্লাব কাদিওগোর খেলোয়াড় বিষয়শ্রেণী:সোনাবেল স্পোর্টস অ্যাসোসিয়েশনের খেলোয়াড় বিষয়শ্রেণী:আল দাখলিয়া স্পোর্টিং ক্লাবের খেলোয়াড় বিষয়শ্রেণী:আল মাসরি স্পোর্টিং ক্লাবের খেলোয়াড় বিষয়শ্রেণী:আল ইত্তিহাদ আলেক্সান্দ্রিয়া ক্লাবের খেলোয়াড় বিষয়শ্রেণী:বুর্কিনাবি প্রিমিয়ার লিগের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:বুর্কিনা ফাসোর আন্তর্জাতিক ফুটবলার বিষয়শ্রেণী:২০১৪ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:বুর্কিনাবি প্রবাসী ফুটবলার বিষয়শ্রেণী:মিশরে বুর্কিনাবি প্রবাসী ক্রীড়াবিদ বিষয়শ্রেণী:মিশরে প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:মিশর জাতীয় ব্যাংক স্পোর্টিং ক্লাবের খেলোয়াড়
হাওড়া ব্রিজ () হচ্ছে ১৯৫৮ সালে মুক্তিপ্রাপ্ত একটি হিন্দি চলচ্চিত্র। শক্তি সামন্তের পরিচালনায় চলচ্চিত্রটি ছিলো অপরাধমূলক-রোমাঞ্চকর ঘরানার। চলচ্চিত্রটিতে নায়ক-নায়িকা ছিলেন অশোক কুমার এবং মধুবালা। এটি ছিলো ১৯৫০-এর দশকের অন্যতম সেরা হিন্দি চলচ্চিত্র। চলচ্চিত্রটির 'আয়িয়ে ম্যাহেরবান' এবং 'মেরা নাম চিন চিন চু' গান দুটি আকাশছোঁয়া জনপ্রিয়তা অর্জন করেছিলো। অভিনয়ে অশোক কুমার - প্রেম কুমার/রাকেশ/বিক্রম মধুবালা - এডনা মেহমুদ - বিয়ের অনুষ্ঠানে নৃত্যকারী হেলেন - 'মেরা নাম চিন চিন চু' গানে নৃত্য গানের তালিকা  # গান গায়ক-গায়িকা ১ "আয়িয়ে ম্যাহেরবান" আশা ভোঁসলে ২ "ইয়ে কিয়া কার ডালা তুনে" আশা ভোঁসলে ৩ "দেখকে তেরি নাযার বেকারার হো গায়ে" আশা ভোঁসলে, মোহাম্মদ রফি ৪ "গোরা রাং, চুনারিয়া কালি" আশা ভোঁসলে, মোহাম্মদ রফি ৫ "মহাব্বাত কা হাত, জাওয়ানি কা পাল্লা" আশা ভোঁসলে, মোহাম্মদ রফি ৬ "ম্যাঁ জান গায়ি তুঝে সাইয়াঁ" শমশাদ বেগম, মোহাম্মদ রফি ৭ "ইন্ত কি দুক্কি, পান কা ইক্কা" মোহাম্মদ রফি ৮ "মেরা নাম চিন চিন চু" গীতা দত্ত তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৫০-এর দশকের হিন্দি ভাষার চলচ্চিত্র বিষয়শ্রেণী:১৯৫৮-এর চলচ্চিত্র বিষয়শ্রেণী:ভারতীয় অপরাধ চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:শক্তি সামন্ত পরিচালিত চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র
সন্ত কুমার একজন ভারতীয় অলিম্পিক মাঝারিপাল্লার দৌড়বিদ। তিনি ১৯৮০ গ্রীষ্মকালীন অলিম্পিকে পুরুষদের ১৫০০ মিটারে তার দেশের প্রতিনিধিত্ব করেছিলেন। তিনি সময় নিয়েছিলেন ৩:৫৫.৬০। Sant Kumar at Sports Reference Sports Reference  কর্নেল সন্ত কুমার মস্কো অলিম্পিকে ১৫০০ মিটারে ভারতের প্রতিনিধিত্ব করেছিলেন। থাইল্যান্ডের ব্যাংককে এশিয়ান গেমসে ১৫০০ মিটারে তিনি ব্রোঞ্জ পদক পেয়ে ছিলেন।   তথ্যসূত্র    বহিঃসংযোগ     বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:ভারতীয় পুরুষ মাঝারিপাল্লার দৌড়বিদ
ছোট বগি বাংলাদেশের বরগুনা জেলার অন্তর্গত তালতলী উপজেলার একটি ইউনিয়ন।   আয়তন  ছোট বগি ইউনিয়নের আয়তন ৯,৭৪৫ একর।   প্রশাসনিক কাঠামো  ছোট বগি ইউনিয়ন তালতলী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম তালতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী ছোট বগি ইউনিয়নের মোট জনসংখ্যা ১৩,১৯৭ জন। এর মধ্যে পুরুষ ৬,৫৫০ জন এবং মহিলা ৬,৬৪৭ জন। মোট পরিবার ২,৯৩২টি।   শিক্ষা  ২০১১ সালের আদমশুমারি অনুযায়ী ছোট বগি ইউনিয়নের সাক্ষরতার হার ৫২.৩%।   আরও দেখুন   তালতলী উপজেলা  তালতলী থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:তালতলী উপজেলার ইউনিয়ন
Outputs each of the parameters separated by commas or, between the first and last, the word " and ", preceded by a comma (this can be changed with the and= parameter). Any number of parameters may be specified.  It is intended for use by other templates to output a suitably formatted list when the number of parameters varies. Named parameters, except for those specified below, are discarded.  White space in parameters is discarded. To include white space, use a character entity reference or numeric character reference.    ব্যবহার   {{|first|second|third| ... }}  The named parameters are:  after: The text to follow the final item. This might be a semicolon, for example. The default is to have no following text. This is not used if the list is empty (has no items). and: The text to use where by default " and " is written. This may be overridden if there is a preference for a comma before the "and", or where it makes sense to write it in a language other than English, for example. comma: The text to use between items except the last and one-before-last. If not specified, the default is ",&nbsp;".  Any of the named parameters can be set empty; this differs from them not being present (i.e. use the default).   উদাহরণ   More examples are given in the test cases.   Input  Output                                      আরও দেখুন   টেমপ্লেট:পৃথকীকৃত অন্তর্ভুক্তি  বিষয়শ্রেণী:উইকিপিডিয়া মেটাটেমপ্লেট
হাবিবুল বাশার সুমন (জন্ম: আগস্ট ১৭, ১৯৭২, নাগকান্দা কুষ্টিয়া জেলা) বাংলাদেশ জাতীয় ক্রিকেট দলের সাবেক অধিনায়ক এবং বাংলাদেশের সফলতম টেস্ট ব্যাটসম্যান। তার পুরো নাম কাজী হাবিবুল বাশার। তিনি একজন ডান-হাতি ব্যাটসম্যান। তার বোলিংয়ের ধরন অফ ব্রেক। বাংলাদেশ জাতীয় দল ছাড়াও তিনি জাতীয় ক্রিকেট লিগে খুলনা জেলা এবং ঢাকার প্রিমিয়ার ডিভিশন ক্রিকেটে বাংলাদেশ বিমান দলের হয়ে খেলছেন। তার টেস্ট অভিষেক হয় ২০০০ সালে ভারতের বিপক্ষে। আর একদিনের খেলায় অভিষেক হয় ১৯৯৫ সালে শ্রীলঙ্কার বিপক্ষে সংযুক্ত আরব আমিরাতের শারজায়। তার অধীনে বাংলাদেশ ক্রিকেট দল প্রথম কোন টেস্ট ম্যাচে জয়লাভ করে এবং অস্ট্রেলিয়া, ভারত, শ্রীলঙ্কা ও দক্ষিণ আফ্রিকার বিরুদ্ধে একদিনের আন্তর্জাতিক ম্যাচে জয়লাভ করেছে।   খেলোয়াড়ী জীবন   টেস্ট  টেস্ট ক্রিকেটে বাংলাদেশের পক্ষ হয়ে বর্তমানে তিনি চতুর্থ  সর্বোচ্চ রান সংগ্রহকারী হিসেবে রয়েছেন। এ পর্যন্ত তিনি তিন হাজারেরও অধিক রান করেছেন।  টেস্ট অভিষেক: বিপক্ষ ভারত, বঙ্গবন্ধু, ২০০০  টেস্টে সর্বোচ্চ রান ১১৩, বিপক্ষ ওয়েস্ট ইন্ডিজ, ২০০৪   একদিনের আন্তর্জাতিক  একদিনের আন্তর্জাতিকে অভিষেক: বিপক্ষ শ্রীলঙ্কা, শারজাহ, ১৯৯৫  একদিনের খেলায় সর্বোচ্চ রান ৭৮, বিপক্ষ জিম্বাবুয়ে, ২০০৭   তথ্যসূত্র    বহিঃসংযোগ        বাংলা ক্রিকেট খেলোয়াড় প্রোফাইল  Bangladesh টেস্ট ব্যাটিং গড়  বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী ক্রিকেটার বিষয়শ্রেণী:২১শ শতাব্দীর বাংলাদেশী ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশ জাতীয় ক্রিকেট দলের অধিনায়ক বিষয়শ্রেণী:বিমান বাংলাদেশ এয়ারলাইন্সের ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:খুলনা বিভাগের ক্রিকেটার বিষয়শ্রেণী:কুষ্টিয়া জেলার ব্যক্তি বিষয়শ্রেণী:খুলনা বিভাগ থেকে আগত ক্রিকেটার বিষয়শ্রেণী:ঢাকা ওয়ারিয়র্সের ক্রিকেটার বিষয়শ্রেণী:আইসিএল বাংলাদেশ একাদশের ক্রিকেটার বিষয়শ্রেণী:মোহামেডান স্পোর্টিং ক্লাবের ক্রিকেটার বিষয়শ্রেণী:ব্রাদার্স ইউনিয়নের ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
thumb|right|মাইকেল বে মাইকেল বেঞ্জামিন বে (জন্ম: ১৭ই ফেব্রুয়ারি, ১৯৬৫) মার্কিন চলচ্চিত্র পরিচালক এবং প্রযোজক। বে বেশ কয়েকটি ব্যবসা সফল ছবি নির্মাণ করেছেন। তবে সমালোচকদের কাছে তার করা ছবিগুলো অধিকাংশ ক্ষেত্রেই নেতিবাচক রিভিউ পেয়েছে। তার জনপ্রিয় ছবিগুলোর মধ্যে রয়েছে ট্রান্সফর্মার্স, আর্মাগেডন, দ্য রক, পার্ল হারবার, ব্যাড বয়েস এবং ব্যাড বয়েস ২। এছাড়া বে লস এঞ্জেলেসের মিউজিক ভিডিও নির্মাণকারী প্রতিষ্ঠান "প্রোপাগান্ডা ফিল্মস"-এর অন্যতম সদস্য।   পরিচালিত চলচ্চিত্রসমূহ  শেষের বন্ধনীর ভেতর রটেন টম্যাটোস রেটিং উল্লেখ করা হয়েছে।  Bad Boys (১৯৯৫) (৪৩%)  The Rock (১৯৯৬) (৬২%)  Armageddon (১৯৯৮) (৪০%)  পার্ল হার্বার (২০০১) (২৪%)  Bad Boys II (২০০৩) (২৪%)  The Island (২০০৫) (৪০%)  Transformers (২০০৭) (৫৭%)   বহিঃসংযোগ    Official website and Blog  Michael Bay's production company, The Institute for the Development of Enhanced Perceptual Awareness     Michael Bay Videography, Michael Bay's music video filmography at The Music Video Database.  Transformers Movie - Interview With Michael Bay  বিষয়শ্রেণী:১৯৬৫-এ জন্ম বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন মিউজিক ভিডিও পরিচালক বিষয়শ্রেণী:স্যাটার্ন অ্যাওয়ার্ড বিজয়ী বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন টেলিভিশন প্রযোজক বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী বিষয়শ্রেণী:ক্যালিফোর্নিয়ার চলচ্চিত্র পরিচালক বিষয়শ্রেণী:ক্যালিফোর্নিয়ার চলচ্চিত্র প্রযোজক বিষয়শ্রেণী:মার্কিন ইহুদি অভিনেতা বিষয়শ্রেণী:বিজ্ঞান কল্পকাহিনী চলচ্চিত্র পরিচালক বিষয়শ্রেণী:টেলিভিশন বিজ্ঞাপন পরিচালক
মাদ্দুর () ভারতের কর্ণাটক রাজ্যের মাণ্ড্য জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯১৯ মিটার (৩০১৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মাদ্দুর শহরের জনসংখ্যা হল ২৬,৪৫৬ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে মাদ্দুর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
বাংলাদেশী ২ টাকার নোট (৳২) হল ২০০ পয়সা সমন্বয়ে তৈরি একটি নোট। বর্তমানে এটি সরকার কর্তৃক ইস্যুকৃত প্রচলিত বাংলাদেশী ব্যাংকনোটের মধ্যে একটি। ফলস্বরূপ দুই টাকার নোটটি দেশটির জাতীয় ব্যাংকের গভর্নরের নয় বরং অর্থ সচিবের স্বাক্ষরযুক্ত একটি নোট।  বাংলাদেশ সরকার জনসাধারণের ব্যবহারের জন্য এই নোটটি ২৯ ডিসেম্বর ১৯৮৮ সালে জারি করে। নোটের রঙ সলমন গোলাপী। নোটের সামনের দিকে বাংলা ভাষা আন্দোলনের একটি স্মৃতিস্তম্ভ ছিল এবং পিছনে একটি দোয়েল পাখির ছবি ছিল। ২০১৫ সালে দুই টাকার নোট বাতিল করার সিদ্ধান্ত নেওয়া হয়েছিল। এসব নোট জাল টাকা তৈরি, প্রাচীন জিনিস হিসেবে সংরক্ষণ ও মাদক তৈরির উদ্দেশ্যে ভারত ও বাংলাদেশে পাচার করা হয়। ১৫ জুলাই ২০২১ সালে নোটটি নতুন অর্থ সচিবের অধীনে জারি করা হয়েছিল। বর্তমান নোটে বঙ্গবন্ধুর ছবি রয়েছে।   তথ্যসূত্র    বহিঃসংযোগ    দুই টাকা : বাংলাদেশ ব্যাংক  বিষয়শ্রেণী:বাংলাদেশের ব্যাংক নোট বিষয়শ্রেণী:বাংলা ভাষা আন্দোলন
স্যামুয়েল কিং অ্যালিসন (নভেম্বর ১৩, ১৯০০ - ‍সেপ্টেম্বর ১৫, ১৯৬৫) একজন মার্কিন পদার্থবিদ।  ম্যানহাটন প্রকল্পে তার উল্লেখযোগ্য অবদানের জন্য মেডেল ফর মেরিট পদবীতে ভূষিত হন। তিনি ১৯৪৩ থেকে ১৯৪৪ সাল পর্যন্ত মেটালার্জিকাল ল্যাবরেটরিতে পরিচালক হিসেবে থাকার পর লস আলামস ল্যাবরেটরিতে কর্মরত ছিলেন। যুদ্ধের পর তিনি পরমাণু অস্ত্রের বেসামরিক নিয়ন্ত্রণে বিজ্ঞানীদের আন্দোলনের সাথে জড়িত ছিলেন।   জীবনী  স্যামুয়েল কিং অ্যালিসন শিকাগো শহরের ইলিনয়ে ১৯০০ সনের ১৩ই নভেম্বর জন্ম গ্রহণ করেন। তার বাবার নাম স্যামুয়েল বুয়েল অ্যালিসন যিনি ছিলেন প্রাথমিক বিদ্যালয়ের প্রধান শিক্ষক। স্যামুয়েল জন ফিস্ক গ্রামার স্কুল ও হাইড পার্ক উচ্চ বিদ্যালয়ে পড়াশুনা করেন। তিনি ১৯১৭ সালে শিকাগো বিশ্ববিদ্যালয়ে ভর্তি হন। তার পড়ার বিষয় ছিল গণিত আর রয়াসন। তিনি ১৯২১ সালে গ্রাজুয়েশন শেষ করে উইলিয়াম ড্রেপার হারকিন্স এর তত্ত্বাবধানে রসায়নে পিএইচডির জন্য কাজ করেন। তার গবেষণাপত্রের বিষয় ছিলো পারমাণবিক স্থিতাবস্থা III, বৈদ্যুতিক স্রাব এবং উচ্চ তাপমাত্রা প্রভাব; বিষয়টি পরীক্ষণমূলক পদার্থবিজ্ঞানের সাথে সম্পর্কিত।  অ্যালিসন ১৯২৩ থেকে ১৯২৫ হার্ভার্ড বিশ্ববিদ্যালয় এবং ১৯২৫ থেকে ১৯২৬ সাল পর্যন্ত কার্নেগী ইনস্টিটিউটে গবেষণা সহকর্মী হিসেবে কর্মরত ছিলেন। তিনি ১৯২৬ থেকে ১৯৩০ সাল পর্যন্ত ক্যালিফোর্নিয়া বিশ্ববিদ্যালয়ের পদার্থবিজ্ঞানের প্রশিক্ষক হিসেবে নিযুক্ত ছিলেন পরে সহযোগী অধ্যাপকের দায়িত্ব পালন করেন। ওখানেই হেলেন ক্যাম্পবেলের সাথে পরিচয় হয় পরে তারা বিবাহ বন্ধনে আবদ্ধ হন। পরবর্তীতে তাদের দুটি সন্তান হয়, স্যামুয়েল আর ক্যাথারিন।   এক্স-রে  ১৯৩০ সালে অ্যালিসন শিকাগো বিশ্ববিদ্যালয়ে ফিরে আসেন পরে ১৯৪২ সালে অধ্যাপক হিসেবে নিযুক্ত হন।   তথ্যসূত্র   বিষয়শ্রেণী:১৯০০-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:মার্কিন পদার্থবিজ্ঞানী বিষয়শ্রেণী:গুগেনহাইম গবেষণা বৃত্তিধারী বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:মার্কিন নিউক্লীয় পদার্থবিজ্ঞানী বিষয়শ্রেণী:হার্ভার্ড সভ্য বিষয়শ্রেণী:কেমব্রিজ বিশ্ববিদ্যালয়ের শিক্ষক বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
শুধু তোমারই জন্য ২০১৫ সালে মুক্তিপ্রাপ্ত একটি সুপারহিটভারতীয় বাংলা চলচ্চিত্র। বিরসা দাশগুপ্ত পরিচালিত এবং শ্রী ভেঙ্কটেশ ফিল্মস প্রযোজিত এই চলচ্চিত্রটিতে অভিনয় করেন দেব, শ্রাবন্তী চট্টোপাধ্যায়, মিমি চক্রবর্তী, সোহম চক্রবর্তী এবং আরো অনেকে।  ২০১৫ সালের ১১ সেপ্টেম্বর এই চলচ্চিত্রের ট্রেইলার মুক্তি পায়। এটি তামিল চলচ্চিত্র রাজা রাণীর  পূর্ণনির্মাণ ৷   অভিনয়ে   দেব - আদি  মিমি চক্রবর্তী - কলি  শ্রাবন্তী চট্টোপাধ্যায় - নয়নতারা  সোহম চক্রবর্তী - সিরাজ চৌধুরী  বিশ্বনাথ বসু - চন্দন  স্নেহা চট্টোপাধ্যায়-শ্রীতমা  কাহিনী দেব মানে আদি প্রথমে মিমি মানে কলি নামে একটি মেয়েকে ভালবাসে। তাকে বিয়ে করে সে। কিন্তু পরের দিন রাস্তায় সড়ক দুর্ঘটনায় সে মারা যায়। পরে সে যদিও নয়ন নামে একটি মেয়েকে বিয়ে করে, তার সাথেও ঘটেছে একই  ঘটনা। সেও ভাল বেসেছিল সিরাজ নামে একটি ছেলেকে। কিন্তু সেও তার জীবন থেকে চলে যায়। অবশেষে মিল হয় আদি ও নয়নের মাঝে।   সংগীত   এই চলচ্চিত্রের সংগীত পরিচালনা করেছেন অরিন্দম চট্টোপাধ্যায়। শীর্ষসংগীত ও আবহ দিয়েছেন ইন্দ্রদীপ দাশগুপ্ত।   প্রযোজনা   দৃশ্যায়ণ  চলচ্চিত্রটি মূলত কলকাতাতেই দৃশ্যায়ণ করা হয়েছে। তবে এর বিভিন্ন গানের দৃশ্য ধারণ করা হয়েছে অন্যান্য দেশে।   তথ্যসূত্র    বহিঃসংযোগ   বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় বাণিজ্যিক চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার বাণিজ্যিক চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:তামিল চলচ্চিত্রের বাংলা পুনর্নির্মাণ বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:বিরসা দাশগুপ্ত পরিচালিত চলচ্চিত্র
{{taxobox |name = সাতকরাCitrus macroptera|image = Shatkoraseller.jpg |image_caption = বাংলাদেশের সিলেটে সাতকরা বিক্রেতাগণ |regnum = উদ্ভিদ |unranked_divisio = সপুষ্পক উদ্ভিদ |unranked_classis = Eudicots |unranked_ordo = Rosids |ordo = Sapindales |familia = Rutaceae |genus = Citrus|subgenus = Papeda|species = C. macroptera|binomial = Citrus macroptera|binomial_authority = Montrouz. | synonyms=  C. aurantium subsp. saponacea Saff.  C. papuana F.M.Bailey |synonyms_ref =  |}}  সাতকরা বা সাতকড়া (বৈজ্ঞানিক নাম: Citrus macroptera) হল Rutaceae পরিবারের সাইট্রাস গণের অন্তর্ভুক্ত লেবু জাতীয় ফলের গাছ। এটি সিলেট, মালয়েশিয়া এবং মেলানেশিয়ার একটি স্থানীয় ফল।   বর্ণনা  সাতকরা বিশেষ ঘ্রাণযুক্ত লেবু জাতীয় এক প্রকার টক ফলhttp://www.kalerkantho.com/?view=details&archiev=yes&arch_date=15-03-2010&feature=yes&type=gold&data=Car&pub_no=98&cat_id=3&menu_id=48&news_type_id=1&index=11, যা সব্জির আনুষঙ্গিক হিসেবে রান্নায় ব্যবহৃত হয়। সাইট্রাস গোত্রের অন্তর্ভুক্ত লেবুজাতীয় একটি ফল। লেবুগাছের মতো সাতকরার কাঁটাভরা গাছ ২০ থেকে ২৫ ফুট লম্বা হয়। ফাল্গুন মাসে ফুল আসে। জ্যৈষ্ঠ-আষাঢ়ে ফল হয়। কমলা চাষের মতো নিরবচ্ছিন্ন কোনো চাষপদ্ধতি না থাকায় সাতকরার উৎপাদন সংক্রান্ত কোনো পরিসংখ্যান কৃষি সম্প্রসারণ অধিদপ্তরে নেই। সিলেটে এর প্রচুর চাহিদার কারণে পার্শ্ববর্তী দেশ ভারতের আসাম ও মেঘালয় থেকেও সাতকরা আমদানি হয়।সাতকরার সাতকাহন, উজ্জ্বল মেহেদী, প্রথম আলো, তারিখঃ ৬ জুলাই ২০১১; সংগ্রহের তারিখ: ১৮ ডিসেম্বর ২০১২  বিস্তৃতি এই ফল ভারতের আসামের পাহাড়ি এলাকার ও পার্শ্ববর্তী এলাকার আদি ফল, যা বাংলাদেশের সিলেটের জৈন্তাপুর, গোয়াইনঘাটের জাফলং ছাড়াও এখানকার পাহাড়-টিলায় চাষ হয়।  গুনাগুণ সাতকরা একটি ভিটামিন সমৃদ্ধ ফল এবং এর পুষ্টিমান অনেক উন্নত। এতে রয়েছে প্রচুর পরিমাণে ভিটামিন সি, ক্যালসিয়াম ও ফসফরাস। এটি ওষধি হিসেবেও ব্যবহৃত হয়ে থাকে।  ব্যবহার রান্নার কাজে বাংলাদেশে, বিশেষ করে সিলেটে, এটিকে সবজি হিসাবে খাওয়া হয়। এটির মজ্জাটি টক-মিষ্টি স্বাদের কারণে সাধারণতফেলে দেওয়া হয়। ঘন বাহিরের অংশ ছোট ছোট টুকরো টুকরো করে কাটা হয় এবং (সবুজ বা পাকা) গরুর মাংস, মাটন এবং মাছের তরকারীতে দিয়ে রান্না করা হয়। রন্ধন এবং গ্রাহনের জন্য বাহিরের অংশটি প্রায়শই রোদে শুকানো হয়। ফলটি আচারেরও প্রাথমিক উপাদান হিসেবেও ব্যবহৃত হয়। এটি ব্রিটিশ বাংলাদেশী ফাস্টফুডের রেস্তোঁরাগুলিতে ডোনার কাবাবেও ব্যবহৃত হয়।  সুগন্ধিC. macroptera var. annamensis'' ফল বাংলাদেশ থেকে রফতানি করা হয়, এগুলির তেল সুগন্ধি শিল্পে ব্যবহৃত হয়।  আরও দেখুন সাতকরার গরুর মাংস   বহিঃসংযোগ   USDA PLANTS profile    তথ্যসূত্র   বিষয়শ্রেণী:চিত্রুস বিষয়শ্রেণী:সিলেট জেলা বিষয়শ্রেণী:বাংলাদেশের ফল বিষয়শ্রেণী:বাংলার ফল বিষয়শ্রেণী:টক ফল বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:বাঙালি রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:বাংলাদেশের কৃষি বিষয়শ্রেণী:ঔষধি উদ্ভিদ বিষয়শ্রেণী:বাংলাদেশের অর্থনীতি বিষয়শ্রেণী:এশিয়ার ঔষধি উদ্ভিদ বিষয়শ্রেণী:সাইট্রাস বিষয়শ্রেণী:সিলেটি রন্ধনশৈলী
খন্দকার রশিদুজ্জামান খান দুদু (৬ সেপ্টেম্বর ১৯৪৪ - ৪ ফেব্রুয়ারি ২০১৪) ছিলেন একজন বাংলাদেশী ব্যবসায়ী, মুক্তিযোদ্ধা ও বাংলাদেশ আওয়ামী লীগের রাজনীতিবিদ। তিনি কুষ্টিয়া-৩ (সদর) আসনের নবম জাতীয় সংসদ সদস্য ছিলেন।   জন্ম ও প্রাথমিক জীবন  খন্দকার রশীদুজ্জমান দুদু ৬ সেপ্টেম্বর ১৯৪৪ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া সদর উপজেলার ঝাউদিয়া গ্রামে জন্মগ্রহণ করেন। তার পিতার নাম মহাম্মদ হোসেন।   রাজনৈতিক ও কর্মজীবন  খন্দকার রশীদুজ্জমান দুদু ছাত্রাবস্থায় বাংলাদেশ ছাত্রলীগের সঙ্গে জড়িত ছিলেন। তিনি ১৯৬৯ সালে কুষ্টিয়া সরকারি কলেজ ছাত্র সংসদের ভিপি নির্বাচিত হন। ঊনসত্তরের গণঅভ্যুত্থানে তার অংশগ্রহণ ছিল। আইয়ুব খান বিরোধী গণআন্দোলনে তিনি ছাত্র সংগ্রাম পরিষদ কুষ্টিয়া জেলা শাখার আহ্বায়ক ছিলেন।  ১৯৭১ সালে বাংলাদেশ স্বাধীন হওয়ার পর তিনি কুষ্টিয়া জেলা যুবলীগের সভাপতি নির্বাচিত হন। এরপর তিনি কুষ্টিয়া জেলা আওয়ামী লীগের প্রথমে সাংগাঠনিক সম্পাদক ও ২০০৪ সালে আহবায়ক ও সভাপতি নির্বাচিত হন ও আমৃত্যু জেলা আওয়ামী লীগের সভাপতি ছিলেন। ২০০৮ সালের নবম জাতীয় সংসদ নির্বাচনে কুষ্টিয়া-৩ (সদর) আসন থেকে তিনি সংসদ সদস্য নির্বাচিত হন।  তিনি ১৯৮৫-১৯৯১ ও ১৯৯২-১৯৯৬ পর্যন্ত কুষ্টিয়া চেম্বার অব কমার্স এন্ড ইন্ডাস্ট্রির সভাপতি ছিলেন। তিনি ১৯৯৪-১৯৯৬ পর্যন্ত এফবিসিসিআইয়ের সহসভাপতি এবং ১৯৯৮-২০০১ সাল পর্যন্ত রূপালী ব্যাংকের চেয়ারম্যান হিসেবে দায়িত্ব পালন করেন।   পারিবারিক জীবন  দুদুর একপুত্র ও দুই কন্যা সন্তান। ছেলে রিয়াদ খন্দকার ও বড় মেয়ে শাওলি খন্দকার যুক্তরাষ্ট্র প্রবাসী। তার ছোট মেয়ে সাবরিনা সোবহান বসুন্ধরা গ্রুপের ব্যবস্থাপনা পরিচালক সায়েম সোবহান আনভীরের স্ত্রী।   মৃত্যু  খন্দকার রশীদুজ্জমান দুদু ২০১৪ সালের ৪ ফেব্রুয়ারি ঢাকার বসুন্ধরা আবাসিক এলাকার অ্যাপোলো হাসপাতালে ব্রেইনস্টেমের চিকিৎসাধীন অবস্থায় মৃত্যুবরণ করেন। মৃত্যুকালে তার বয়স হয়েছিল ৭৩ বছর। কুষ্টিয়া কেন্দ্রীয় পৌর গোরস্থানে যথাযোগ্য মর্যাদায় তাকে সমাহিত করা হয়।   আরও দেখুন    নবম জাতীয় সংসদ সদস্যদের তালিকা   তথ্যসূত্র    বহিঃসংযোগ    নবম জাতীয় সংসদ সদস্যদের তালিকা (২০০৮)  –জাতীয় সংসদ  বিষয়শ্রেণী:১৯৪৪-এ জন্ম বিষয়শ্রেণী:২০১৪-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশী ব্যবসায়ী বিষয়শ্রেণী:বাংলাদেশের মুক্তিযোদ্ধা বিষয়শ্রেণী:নবম জাতীয় সংসদ সদস্য বিষয়শ্রেণী:কুষ্টিয়া জেলার রাজনীতিবিদ